Սրբոց Վարդանանց Նահատակաց Եկեղեցի (Եռաբլուր)

Սրբոց Վարդանանց Նահատակաց եկեղեցի, Հայ առաքելական եկեղեցի Հայաստանի Հանրապետութեան Երեւանի Մալաթիա-Սեբաստիա համայնքին մէջ` Երեւան-Էջմիածինի մայր պողոտայէն աջ՝  Եռաբլուր բարձունքին վրայ։

 Պատմութիւն
Եռաբլուրի Սրբոց Վարդանանց Նահատակաց եկեղեցւոյ կառուցման աշխատանքները սկսած են 1994 թուականին  Գարեգին Ա Ամենայն Հայոց կաթողիկոսի, Վազգէն Սարգսեանի եւ գեղանկարիչ Կարէն Սմբատեանի նախաձեռնութեամբ։ Եկեղեցւոյ կառուցման հովանաւորներն են ամերիկաբնակ Հրաչ եւ Վիքթորիա Ոսկանեանները։ Եկեղեցին օծուած է 1998 թուականին  Տէր Գարեգին արքեպիսկոպոս Ներսիսեանի ձեռամբ։

Եկեղեցւոյ շուրջ աստիճանաբար համայնք մը ձեւաւորուեցաւ` կազմուած այն զոհուած ազատամարտիկներու ծնողներէն, որոնց շիրիմներն ամփոփուած են Եռաբլուր Պանթէոնին մէջ, դրացի տարածքի բնակչութենէն եւ ծառայող զինուորներէն։ Ամենայն Հայոց կաթողիկոսի կարգադրութեամբ եկեղեցւոյ մէջ ամէն Կիրակի, տաղաւար տօներուն, Մեռելոց օրերուն, Սուրբ Վարդանանց եւ Սուրբ Սարգիս Զօրավարի տօներուն Սուրբ Պատարագ կը մատուցուի։

 Պատկերասրահ

 Ծանօթագրութիւններ 

Ստորոգութիւն:Երեւանի տաճարներ
Ստորոգութիւն:Երեւանի եկեղեցիներ